ประกาศคณะกรรมการกํากับตลาดทุนที่ ทธ. 45 /2553เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา (ฉบับที่ 2 ) อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 92 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ ข้อ 1 ให้ยกเลิกความในข้อ 5 แห่งประกาศคณะกรรมการกํากับตลาดทุน ที่ ทธ. 8/2551 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา ลงวันที่ 2 เมษายน พ.ศ. 2551 และให้ใช้ความต่อไปนี้แทน "ข้อ 5 บริษัทหลักทรัพย์ต้องจัดให้สํานักงานสาขาเต็มรูปแบบมีหน่วยงานอย่างน้อยดังต่อไปนี้ (1) หน่วยงานให้บริการด้านหลักทรัพย์ (2) หน่วยงานปฏิบัติการด้านหลักทรัพย์ โดยบริษัทหลักทรัพย์อาจใช้ร่วมกับสํานักงานใหญ่ หรือสํานักงานสาขาเต็มรูปแบบแห่งอื่นก็ได้" ข้อ 2 ให้ยกเลิกข้อ 6 แห่งประกาศคณะกรรมการกํากับตลาดทุน ที่ ทธ. 8/2551 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา ลงวันที่ 2 เมษายน พ.ศ. 2551 ข้อ 3 ให้ยกเลิกความในข้อ 8 แห่งประกาศคณะกรรมการกํากับตลาดทุน ที่ ทธ. 8/2551 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา ลงวันที่ 2 เมษายน พ.ศ. 2551 และให้ใช้ความต่อไปนี้แทน "ข้อ 8 บริษัทหลักทรัพย์ต้องจัดให้มีผู้รับผิดชอบการดําเนินงานของสํานักงานสาขาเต็มรูปแบบและสํานักงานสาขาออนไลน์ไว้เป็นลายลักษณ์อักษร และต้องจัดสรรบุคลากรและทรัพยากรให้เพียงพอกับการดําเนินงานของสํานักงานสาขา ตลอดจนต้องจัดให้มีการบริหารจัดการและระบบงานในการกํากับดูแลและตรวจสอบการปฏิบัติงานของสํานักงานสาขาดังกล่าวอย่างมีประสิทธิภาพ ในกรณีที่ไม่มีผู้รับผิดชอบการดําเนินงานของสํานักงานสาขาตามวรรคหนึ่งหรือมีแต่ไม่อาจปฏิบัติหน้าที่ได้ ให้ผู้จัดการของบริษัทหลักทรัพย์ทําหน้าที่เป็นผู้รับผิดชอบการดําเนินงานของสํานักงานสาขาดังกล่าว บริษัทหลักทรัพย์ต้องจัดเก็บเอกสารหลักฐานที่เกี่ยวข้องกับการดําเนินการตามวรรคหนึ่งและวรรคสองไว้ให้ครบถ้วนเป็นปัจจุบันในลักษณะที่พร้อมให้สํานักงานเรียกดูหรือตรวจสอบได้ในทันที" ข้อ 4 ประกาศนี้ให้ใช้บังคับตั้งแต่วันที่ 1 มกราคม พ.ศ. 2554 เป็นต้นไปประกาศ ณ วันที่ 7 ธันวาคม พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการคณะกรรมการกํากับตลาดทุน\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_หมายเหตุ : เหตุผลในการออกประกาศฉบับนี้ คือ เพื่อยกเลิกข้อกําหนดเกี่ยวกับการมีผู้จัดการสํานักงานสาขาเต็มรูปแบบ และกําหนดให้บริษัทหลักทรัพย์ต้องจัดให้มีผู้รับผิดชอบการดําเนินงานของสํานักงานสาขาเต็มรูปแบบและสาขาออนไลน์แทน รวมทั้งต้องจัดสรรบุคลากรและทรัพยากรให้เพียงพอตลอดจนต้องจัดให้มีการบริหารจัดการและระบบงานในการกํากับดูแลและตรวจสอบการปฏิบัติงานของสํานักงานสาขาดังกล่าวอย่างมีประสิทธิภาพ เพื่อให้การดําเนินธุรกิจและการบริหารจัดการองค์กรของบริษัทหลักทรัพย์มีความคล่องตัวและสามารถรองรับการแข่งขันเมื่อมีการเปิดเสรีใบอนุญาตการประกอบธุรกิจหลักทรัพย์ จึงจําเป็นต้องออกประกาศนี้